Ovaj let od Manchestera do Zadra sa zrakoplovnom kompanijom Ryanair svi će pamtiti. Mladi pijani muškarci cijelim su se putem, koji traje tri i pol sata, derali, a vrhunac je bio kada se jedan od njih ispovraćao. Svemu su svjedočili Aneta Zukow (24) i Piotr Nesan (32) koji su fotografirali i snimali, a to je potom objavljeno u Daily Mailu. Video možete pogledati na njihovom portalu.

Muškarci su išli na Hard Island festival, a bilo ih je oko 70. Let je kasnio upravo zbog njih jer ih je posada pokušala smiriti, ali neuspješno. Nisu slušali nikoga, a alkohol je učinio svoje.

Drunken passengers are filmed vomiting in the aisles, shouting and chanting during three-hour Ryanair 'flight from hell' https://t.co/Al5WkOOev2 — Daily Mail U.K. (@DailyMailUK) July 9, 2019

Osim što su cijelo vrijeme vikali i derali se, jedan se i ispovraćao po podu zrakoplova, a kasnije je jednostavno zaspao."Bilo je kao da smo vani, ali bez glazbe. Derali su se i nitko ih nije mogao smiriti. Svi su bili pijani. Zapravo su imali tulum u zrakoplovu. Bili su životinje. Već su pijani ušli u zrakoplov, a zbog njih se nije služio alkohol cijelim putem. Ovo nam je najgori let u životu", rekla je Aneta. Gotovo su svi oni išli na festival, a nakon što je zrakoplov sletio, trojicu je uhitila hrvatska policija.